Uznesenie Okresného súdu Vranov nad Topľou sp. zn. 6Pc/12/2025 z 20. 5. 2025
Uznesenie Okresného súdu Vranov nad Topľou z 20. mája 2025, sp. zn. 6Pc/12/2025, ECLI:SK:OSVT:2025:8825200765.1

Forma: Uznesenie
Oblasť práva: Rodinné právo
Text rozhodnutia
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Vranov nad Topľou 6Pc/12/2025 8825200765 20. 05. 2025 JUDr. Iveta Mihóková ECLI:SK:OSVT:2025:8825200765.1
Uznesenie Okresný súd Vranov nad Topľou v právnej veci navrhovateľky: A. B., nar. XX.XX.XXXX, bytom C. D. XXX, proti osobe, ktorá je podľa návrhu povinná platiť výživné: E. B., nar. XX.XX.XXXX, trvale bytom C. D. XXX, o určenie výživného, takto rozhodol: I. Súd konanie z a s t a v u j e . II. Žiaden z účastníkov n e m á nárok na náhradu trov konania. odôvodnenie: 1. Navrhovateľka sa podaným návrhom domáhala vydania rozhodnutia, ktorým by súd určil výživné zo strany matky voči jej osobe. 2. Na pojednávaní priamo do zápisnice vzala navrhovateľka svoj návrh o určenie výživného v celom rozsahu späť a žiadala konanie zastaviť. 3. Matka navrhovateľky so späťvzatím návrhu a zastavením konania súhlasila. 4. Podľa § 29 ods. 1, ods. 2, ods. 3 zákona č. 161/2015 Z.z. Civilného mimosporového poriadku (ďalej len „CMP“) navrhovateľ môže počas konania zobrať návrh na začatie konania späť, a to celkom alebo sčasti. Ak je návrh vzatý späť celkom, súd konanie zastaví. Ak je návrh vzatý späť sčasti, súd konanie v tejto časti zastaví. Súd konanie nezastaví, ak sa mohlo začať aj bez návrhu a je potrebné v konaní pokračovať. Súd konanie nezastaví, ak niektorý z účastníkov so späťvzatím návrhu z vážnych dôvodov nesúhlasí. 5. Nakoľko navrhovateľka vzala svoj návrh o určenie výživného v celom rozsahu späť a matka navrhovateľky so späťvzatím návrhu a zastavením konania súhlasila, súd s poukazom na vyššie uvedené zákonné ustanovenia konanie zastavil. 6. O trovách konania súd rozhodol v zmysle § 52 CMP, podľa ktorého žiaden nemá nárok na náhradu trov konania, ak tento zákon neustanovuje inak.
z účastníkov
Poučenie: Proti tomuto uzneseniu odvolanie nie je prípustné, pretože sa účastníci konania po jeho vyhlásení vzdali práva podať odvolanie a uznesenie nadobudne právoplatnosť dňom jeho doručenia.

Zdroj: KAUZIS.SK – https://www.kauzis.sk/judikatura/r/ECLI:SK:OSVT:2025:8825200765.1 (dáta aktuálne k 13. 11. 2026). Záväzné je znenie zverejnené súdom.




